ဧကာသနဒါယိကာထေရီ

ဧကာသနဒါယိကာထေရီ သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။ ဘဝဇာတ်ကြောင်း ရှေးအတိတ်ဘဝ ဤဘဒ္ဒကမ္ဘာမှ ရေတွက်သော် ကမ္ဘာတစ်သိန်းအထက် ကာလတွင် ဖြစ်၏။ ဧကာသနဒါယိကာထေရီသည် ဟံသာဝတီအမည်ရှိသည့် မြို့တွင် ကလေးသူငယ်မတစ်ဦး ဖြစ်ခဲ့၏။ ထိုသူငယ်မသည် ခရီးကြွလာသော မြတ်စွာဘုရားအား အခင်းခင်းပေးခဲ့၏။ ထိုသို့ အခင်းခင်း၍ ပြုခဲ့သော ကောင်းမှုကုသိုလ်တို့ကြောင့် သေဆုံးသော် တာဝတိံသာဘုံသို့ ရောက်ခဲ့၏။ များစွာသော စည်းစိမ်တို့ကိုလည်း ခံစားခဲ့ရသည်။ ထိုသို့ မြတ်စွာဘုရားအား အခင်းခင်း၍ လှူခဲ့သည့်အချိန်မှစကာ မကောင်းသည့် ဒုဂ္ဂတိ ဘဝိသို့ မရောက်ခဲ့ရပေ။ ကိုးကား Category:ဗုဒ္ဓဝင် ပုဂ္ဂိုလ်များ